IBhayibheli Yami Yokwenza nokuFunda Incwadi-3

Ukuzalwa kukaJesu
UJesu usodwendweni
UmSamariya onesihawu
UJesu nesiphepho
UZakewu
UJesu uyaphila

bible society
of south africa

© Bible Society of South Africa 2020

Ukuzalwa kukaJesu

UJosefa noMariya basuka emzini waseNazaretha baya emzini waseBhetlehema.

Kuthe uma befika eBhetlehema, abaze bayithola indawo endlini yezihambi.

Kuthe sebeseBhetlehema uMariya wazibula ngomfana.

Wamsonga ngendwangu wamlalisa emkhombeni odlela izinkomo.

Kwakukhona abelusi ababelusile endle kusebusuku.

Babelinda imihlambi yezimvu zabo.

Kwaqhamuka ingilosi kaSimakade yema phambi kwabelusi.

Inkazimulo kaSimakade yabakhanyisa.

Bashaywa uvalo olukhulu.

Ingilosi yathi kubo: “Musani ukwesaba! Ngize lapha nezindaba ezimnandi.

Kuzelwe uJesu khona namhlanje eBhetlehema. UyiNkosi.

Hambani nimfune. Niyofica usana lusongwe ngendwangu lulele emkhombeni wezinkomo.”

Akudunyiswe uNkulunkulu! Akudunyiswe uNkulunkulu!

Kuthe kungazelelwe kwaba khona isixuku esikhulu sezingilosi zasezulwini, sihuba sithi:

“Akudunyiswe uMvelinqangi kweliphezulu, ukuthula kuvame emhlabeni kubantu athokoza ngabo.”

Izingilosi zase ziphindela ezulwini.

Abelusi bamemana bathi: “Asihambeni siye eBhetlehema siyobona lento eyenzekileyo!”

Base bephuthuma beya lapho, bafica uMariya noJosefa bayibona nengane ilele emkhombeni wezinkomo.

Kwafika amadoda ayizazi efuna uJesu.

Ayevela kude empumalanga.

Abona inkanyezi. Inkanyezi yawasiza ukuba athole lapho uJesu ekhona.

Inkanyezi yahamba phambi kwezazi yaze yema phezu kwendawo okwakukhona kuyo ingane.

Kwathi ukuba izazi ziyibone inkanyezi zathokoza kakhulu.

Izazi zangena endlini.

Zathi ukuba zibone ingane nonina uMariya zaguqa zakhuleka kuyo.

Zakhipha izipho ezaziziphathele ingane.

Kwakukhona igolide nempepho nenhlaka engamakha.

UJesu usodwendweni

Umuzi waseKhana. Kwakunodwendwe ngelinye ilanga. Lwalusinela emzini waseKhana.

Kwakumenywe noJesu nabafundi bakhe.

Unina kaJesu naye wayeyile. Base bephelelwa yiwayini.

Unina kaJesu usethi kuye: “Abasenalo iwayini.”

Kodwa uJesu wathi kuye: “Ngicela ukuba ungangifundisi engizokwenza.

Isikhathi sami asikafiki.”

Unina wayesethi ezincekwini: “Yenzani noma yini ayishoyo!”

Kwakunemigqomo yamanzi eyisithupha eyakhiwe ngetshe.

UJesu wathi ezincekwini: “Gcwalisani lemigqomo ngamanzi!”

Zayigcwalisa swi.

UJesu wayesethi ezincekwini: “Ake nikhe amanzi niwase kumuntu ophethe idili.”

Umphathi wedili wawezwa amanzi. Kodwa kwakungasewona amanzi.

Amanzi ayesephenduke aba yiwayini.

Umphathi wedili wayengazi ukuthi iwayini livelephi.

Wayesebiza umganwa wathi kuye: “Kuyaye kwabiwe iwayini elimnandi kuqala, kodwa wena ugodle iwayini elimnandi kwaze kwaba manje.”

UJesu waqalisa ngalesisimanga wasenza eKhana.

Kusukela lapho-ke abafundi bamkholwa.

UmSamariya onesihawu

Langalimbe uJesu wayekhuluma kubantu.

Wabuzwa yindoda yathi: “Umngane wami weqiniso ngubani?”

UJesu wayesexoxela abantu lendaba.

Kukhona indoda eyayizihambela emgwaqweni.

Yayisibanjwa yizigebengu.

Zayikhumula izingubo zayishaya.

Indoda lena yalala phansi iqulekile. Izigebengu zayishiya khona lapho.

Kwase kuqhamuka umphristi eza ngomgwaqo.

Wanele wayibona indoda, wayigwema wadlula eceleni.

Kwase kuqhamuka futhi umLevi naye eza ngomgwaqo, engumuntu owayekhonza ethempelini.

Waya kulomuntu, wafike wambuka, wamgwema wadlula ngendlela.

Kodwa kwaqhamuka umSamariya ezihambela ngayo leyondlela. Wayevela kwelinye izwe.

Kwathi ukuba umSamariya ambone wezwa emdabukela kabi lomuntu. Wasondela kuye.

Wayesemthela ngewayini namafutha emanxebeni wambopha.

Wayesemkhweza embongolweni yakhe.

UmSamariya wathatha lomuntu wamusa endlini yezihambi.

UmSamariya wayesemnakekela lomuntu endlini yezihambi.

Ngomuso wakhipha izinhlamvu ezimbili zemali eyisiliva.

Wazinika umnikazi wendlu yezihambi wathi kuye: “Ngibhekele yena! Kuyothi uma sengibuya ngayo lendlela ngiyokukhokhela ngakho konke oyomenzela khona.”

Kuthe uJesu eseyixoxile indaba wayiqeda, wabuza wathi: “Yimuphi kulaba owaba ngumngane weqiniso kulomuntu owayekade eshaywa na?”

Impendulo yathi: “Yilona owaba nesihe kuye.”

UJesu wathi: “Nawe kufanele ube nesihe njengaye umSamariya lowo.”

UJesu nesiphepho

UJesu wakhwela esikebheni.

Abafundi bakhe nabo babesesikebheni.

Base bewela baya kolunye uhlangothi lwechibi.

UJesu wayelele esikebheni ngemuva.

Kwaqubuka isiphepho esesabekayo, sabhenguza phezu kwechibi.

Amagagasi ayeseqala ukungena esikebheni. Isikebhe sacishe sagcwala amanzi.

UJesu kodwa wayelokhu esalele.

Abafundi baya kuJesu base bemvusa.

Bathi kuye: “Sisindise Nkosi! Isikebhe sigcwala amanzi manje. Nakhu sifa bo!”

UJesu wathi: “Nesabani? Ingani ngikhona mina ngikanye nani.”

Wayesesukuma uJesu. Wakhuza isiphepho namagagasi ukuba kuthule.

UJesu wathi: “Thula uthi nya!”

Kwathula kwathi cwaka.

Abafundi bamangala bashaywa uvalo.

Bakhuluma bodwa bathi: “Ungubani kanti lomuntu? Imbala ulalelwa yiziphepho namagagasi.”

UJesu nabafundi bakhe bagwedla badabula ichibi.

UZakewu

Kunomuntu okwakuthiwa unguZakewu.

Babemazi bonke abantu.

UZakewu wayecebile. Abantu babengamthandisisi.

The people did not like him, for he was a tax-collector.

Umthetho wakhe wayengethembekile.

UZakewu wayethelisa abantu. Imali ayiqoqayo kungeyenkosi.

Ngolunye usuku uJesu waya eJerikho. UZakewu wayehlala eJerikho.

UZakewu wayezama ukubona ukuthi uJesu ungubani.

UZakewu wehluleka ngoba emncanyana.

UZakewu wagijima phambi kwesixuku wakhwela emthini.

Wakhwela emthini ukuba abone uJesu.

Kuthe uJesu angafika kuleyondawo wabuka phezulu.

UJesu wathi: “Shesha wehle, Zakewu! Ngiza kwakho namhlanje.”

UZakewu wehla ngokushesha.

UZakewu wangenisa uJesu kwakhe.

UZakewu wajabula kabi.

Abantu bakubuka lokhu bakhonona.

Bathi: “UJesu ungenise kumuntu ongalungile.”

UZakewu wasukuma wathi kuJesu:

“Nkosi, ngizokwephana ngenxenye yenginakho ngikunike abampofu.

Uma ngabe ngiqole umuntu ngizombuyisela sekuphindwe kane.”

UJesu wathi: “Namhlanje konke kulungile nakuyo lendlu. Ngize ukuba ngithole abantu abalahlekileyo. Ngizile lapha ukuba ngibasindise.”

Manje ujabule ufile uZakewu.

UJesu uyaphila

Wasuka uJesu nabafundi bakhe baya esivandeni.

UJesu wakhuleka wathi: “Baba, yenza lokho othanda ukukwenza ngami.”

Kwase kufika uJudasi. Wayehamba nabantu bephethe izinkemba namawisa.

Bafika babamba uJesu. Bamthatha uJesu bamusa kwampristi omkhulu.

Umpristi omkhulu wabuza uJesu wathi: “UyiNdodana kaNkulunkulu wena na?” UJesu waphendula wathi: “Ngiyiyona.”

Umpristi omkhulu wabuza umkhandlu wathi: “Asenzeni ngoJesu na?”

Bonke baphendula bathi: “Akafe!”

Abantu bathatha uJesu bamusa kuPilatu. Amabutho ayesemkhumula izingubo. Agqokisa uJesu ingubo ebubende.

Ayesemelukela umqhele wamahlamvu anameva.

Amabutho ayesembhinqa uJesu. UPilatu wathi: “Salani senimbethela esiphambanweni afe.”

Ayesemthatha uJesu amusa endaweni okuthiwa kuseGolgotha. Elithi Golgotha lichaza ukuthi kusoGebhezini lweKhanda.

Amabutho abethela uJesu esiphambanweni.

UMariya unina kaJesu wayemi khona lapho eduze.

Wayemi eduze kukaJohane, umfundi ayemthanda kabi uJesu.

UJesu wathi kunina: “Lona uyindodana yakho.”

Wayesethi kumfundi wakhe: “Lona ungunyoko.”

UJohane wathatha uMariya wamhlalisa emzini wakhe.

UJesu washo ngezwi elikhulu. Wabe uyafa njalo.

Base bemehlisa esiphambanweni uJesu.

Bambeka ethuneni elalisesivandeni eduze lapho.

Babeka itshe elikhulu bavala ithuna.

NgeSonto ekuseni kwasuka abantu besifazane baya ethuneni.

Babona itshe seligudluziwe. Kodwa uJesu wayengekho lapho.

Babona ingilosi eyayivela ezulwini. Ingilosi yathi kwabesifazane: “UJesu uyaphila. Hambani nitshele abafundi bakhe!”

Ngalo lelolanga abantu ababili babeya emzini waseEmawusi.

Bakhuluma ngazo zonke izinto ezazenzekile. Babedabuke kabi.

UJesu weza wahambisana nabo. Babengazi ukuthi unguJesu.

UJesu wakhuluma kubo. Wabatshela ukuthi uJesu ubevele ezokufa.

Base befika emzini. Amadoda athi kuJesu: “Sicela uhlale nathi.”

UJesu wangenisa kanye nabo. Bahlala phansi ukuba badle.

UJesu wabongela isinkwa leso. Amadoda ayesebona ukuthi nguJesu. Kodwa uJesu wanyamalala.

Amadoda abuyela eJerusalema ngaso lesosikhathi.

Axoxela abangane bawo ngokwenzekileyo.

Athi ambonile uJesu.

Kuthe esebaxoxela lokhu, uJesu luqobo lwakhe wema phakathi kwabo bengazelele. Abantu bashaywa uvalo kabi.

UJesu wathi kubo: “Yimina uqobo lwami.”

Base bejabula kakhulu. Base bazi ukuthi uJesu uyaphila.

IBhayibheli Yami Yokwenza nokuFunda Incwadi-3

IsiZulu Literacy Programme
First digital edition 2020

© Bible Society of South Africa 2020

Illustrations © Bible Society of South Africa 1985
Illustrations by Annie Vallotton

All rights reserved. No part of this book may, without prior written permission of the copyright holder, be reproduced or transmitted in any form or by any means, electronic, mechanical or otherwise, either through photocopying, writing, audio recording, or any other system for information storage and retrieval.

Published by the Bible Society of South Africa
P O Box 5500, Tyger Valley 7536, Bellville

www.biblesociety.co.za

Epub-format: ISBN 978-0-7982-2396-6
PDF-format: ISBN 978-0-7982-2395-9